Siciliškoji gynyba
Siciliškoji gynyba – vienas populiariausių šachmatų debiutų, priskiriamas pusiau atvirųjų debiutų grupei. Debiuto ėjimai: 1. e4 c5 Net 17% partijų tarp didmeistrių ir 25% visų partijų pradedamos siciliškąja gynyba. Nors ėjimas 1...c5 tiesiogiai nevysto figūrų, tačiau vėlesniame žaidime juodieji c liniją naudoja sunkiosioms figūroms (bokštams ir valdovei). Be to, taip kontroliuojamas centras, galima lengvai išvesti valdovės sparno žirgą, valdovę, taip pat galima pasirinkti gynybinę taktiką ir žaisti ...e6, ...d6 ar ...g6.